CELEX: 32009R0885
Language: hu
Date: 2009-09-25
Title: A Bizottság 885/2009/EK rendelete ( 2009. szeptember 25.) a 378/2005/EK rendeletnek a II. mellékletben felsorolt referenciaminták, díjak és laboratóriumok tekintetében történő módosításáról (EGT-vonatkozású szöveg)

26.9.2009   
            
            
               HU
            
            
               Az Európai Unió Hivatalos Lapja
            
            
               L 254/58
            
         
      A BIZOTTSÁG 885/2009/EK RENDELETE
   
   (2009. szeptember 25.)
   a 378/2005/EK rendeletnek a II. mellékletben felsorolt referenciaminták, díjak és laboratóriumok tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉG BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 7. cikke (4) bekezdésének első albekezdésére és 21. cikke harmadik bekezdésére,
   mivel:
   
               (1)
            
            
               Az 1831/2003/EK rendelet közösségi eljárást határoz meg a takarmányozásban használt takarmány-adalékanyagok forgalomba hozatalára és felhasználására. Előírja, hogy egy új takarmány-adalékanyagot vagy egy takarmány-adalékanyag új alkalmazását engedélyeztetni kívánó bármely személynek engedélyezés iránti kérelmet kell benyújtania az említett rendelettel összhangban.
            
         
               (2)
            
            
               A 378/2005/EK bizottsági rendelet (2) egy új takarmány-adalékanyag vagy egy takarmány-adalékanyag új alkalmazásának engedélyezésére irányuló kérelmek, valamint a közösségi referencialaboratórium (KRL) kötelezettségei és feladatai tekintetében megállapítja az 1831/2003/EK rendelet végrehajtásának részletes szabályait.
            
         
               (3)
            
            
               Úgy rendelkezik, hogy bármely, kérelmet benyújtó személynek referenciamintákat kell küldenie olyan formában, ahogyan a kérelmező a takarmány-adalékanyagot forgalomba szándékozik hozni, vagy amelyek megfelelnek arra, hogy könnyen átalakíthatók legyenek olyan formába, ahogyan a kérelmező a takarmány-adalékanyagot forgalomba kívánja hozni.
            
         
               (4)
            
            
               A 378/2005/EK rendelet arról is rendelkezik továbbá, hogy a KRL a kérelmezőnek minden egyes kérelem esetében 6 000 EUR összegű díjat számít fel. Ezenkívül a szóban forgó rendelet II. melléklete tartalmazza a KRL-nek kötelezettségei és feladatai ellátásában segítséget nyújtó nemzeti referencialaboratóriumok konzorciumának jegyzékét.
            
         
               (5)
            
            
               A 378/2005/EK rendelet alkalmazása során nyert tapasztalatok arra mutatnak rá, hogy bizonyos esetekben a kérelmező által benyújtandó referenciamintákra vonatkozó, meglévő követelmények egyes részleteit pontosítani és egyszerűsíteni kell a) a már engedélyezett adalékanyagok új alkalmazására irányuló kérelmek esetében, valamint b) az engedély feltételeinek módosítására irányuló kérelmek olyan eseteiben, amikor a javasolt módosítás nem függ össze a KRL-hez az érintett adalékanyag referenciamintájaként előzetesen beküldött adalékanyag jellemzőivel.
            
         
               (6)
            
            
               Tapasztalatok szerint a különböző típusú kérelmektől függően különböző díjtételeket kell megállapítani, figyelembe véve mindenekelőtt azt, hogy szükség van-e új referenciamintákra vagy a már engedélyezett takarmány-adalékanyagok analitikai módszereinek új értékelésére.
            
         
               (7)
            
            
               Ezenfelül léteznek olyan sokanalites módszerek, amelyek a módszer alkalmazási körében meghatározott jellegzetes mátrixokban lévő egy vagy több anyag/hatóanyag egyedi vagy egy időben történő meghatározásához előírt elven alapulnak. A tapasztalatok azt mutatják, hogy a hasonló takarmány-adalékanyagok analitikai módszereinek értékelése csoportosan is elvégezhető, amennyiben az analitikai módszerek hasonlóak, különösen pedig az említett sokanalites módszerek esetében.
            
         
               (8)
            
            
               Számos, már engedélyezett, az 1831/2003/EK rendelet 10. cikke (2) bekezdése szerint újraértékelendő takarmány-adalékanyag iránti kérelem egy időben, homogén csoportokban is benyújtható, amennyiben azok a takarmány-adalékanyagok ugyanazon kategóriájába, funkcionális csoportjába és – adott esetben – alosztályába tartoznak, és amennyiben az értékelésükhöz alkalmazott módszerek sokanalites módszerek.
            
         
               (9)
            
            
               A takarmány-adalékanyagok közösségi nyilvántartásában szereplő, a „vegyileg meghatározott aromaanyagok” csoportjába sorolt anyagok, amelyek az érzékszervi tulajdonságokat javító adalékanyagok kategóriájába és az aromavegyületek funkcionális csoportba tartoznak, a takarmány-adalékanyagok közösségi nyilvántartásában a takarmány-adalékanyagok csaknem kétharmadát magában foglaló csoportot alkotnak. Ezeket a vegyileg meghatározott aromaanyagokat az 1831/2003/EK rendelet 10. cikke (2) bekezdése értelmében újra kell értékelni, és ebből kifolyólag jelentős munkateherrel járhatnak az eljárás során. Engedélyezésük feltételei és az 1831/2003/EK európai parlamenti és tanácsi rendeletnek a kérelmek elkészítése és megjelenési formája, valamint a takarmány-adalékanyagok értékelése és engedélyezése tekintetében történő végrehajtására vonatkozó részletes szabályokról szóló, 2008. április 25-i bizottsági rendeletben (3) megállapított különleges követelményeknek megfelelően elvégzendő biztonsági értékelésük tekintetében ezek a vegyileg meghatározott aromaanyagok továbbá a takarmány-adalékanyagok egy homogén csoportját alkotják. Az analitikai módszer sok vegyileg meghatározott aromaanyag esetében sokanalites módszer is lehet.
            
         
               (10)
            
            
               Ezért olyan engedélyezés iránti csoportos kérelmek esetében, amelyek már engedélyezett takarmány-adalékanyagokra – így például vegyileg meghatározott aromaanyagokra – vonatkoznak, helyénvaló csökkentett díjtételű rendszert megállapítani abban az esetben, ha a kérelmeket egyidejűleg nyújtják be és hasonló analitikai módszereket tartalmaznak, különös tekintettel a sokanalites módszerekre.
            
         
               (11)
            
            
               A különböző díjak kiszámításához a díjat két összetevőből állónak tekintik. A díj első összetevője a KRL igazgatási költségeinek és a referenciaminták kezelésével összefüggő költségeknek a támogatását szolgálja. Míg a második összetevő a tudományos értékeléssel és az értékelési jelentés elkészítésével megbízott referencialaboratórium költségeit hivatott támogatni.
            
         
               (12)
            
            
               A tapasztalatok figyelembevételével helyénvaló a KRL által a 429/2008/EK rendelet elfogadását követően a kérelmezők számára elkészített iránymutatás alkalmazási körének kiigazítása, valamint egyéb kisebb módosítások bevezetése a 378/2005/EK rendeletbe.
            
         
               (13)
            
            
               Belgium kérelmet nyújtott be a Bizottsághoz, melyben új nemzeti referencialaboratóriumként a Gembloux-ban lévő Centre wallon de recherches agronomiques (CRA-W) kijelölését kéri a konzorciumban való részvételre. Mivel ez a laboratórium megfelel a 378/2005/EK rendelet I. mellékletében megállapított követelményeknek, fel kell venni a szóban forgó rendelet II. mellékletének jegyzékében felsorolt laboratóriumok közé. Litvánia arról tájékoztatta a Bizottságot, hogy a nemzeti referencialaboratóriumok konzorciumából vissza kívánja hívnia a Klaipėdában található Klaipėdos apskrities VMVT laboratorija nevű nemzeti referencialaboratóriumát. Ezt a laboratóriumot ezért törölni kell a laboratóriumok említett listájáról. Ezenfelül több tagország is arról tájékoztatta a Bizottságot, hogy a konzorciumban részt vevő nemzeti referencialaboratóriumaik tekintetében bizonyos részletek megváltoztak. A 378/2005/EK rendelet II. mellékletében található jegyzéket ezért ennek megfelelően módosítani kell. A közösségi jogszabályok egyértelműsége érdekében az említett jegyzék helyébe az e rendelet I. mellékletében található, teljes egészében új jegyzék lép.
            
         
               (14)
            
            
               A 378/2005/EK rendeletet ezért ennek megfelelően módosítani kell.
            
         
               (15)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 378/2005/EK rendelet a következőképpen módosul:
   
               1.
            
            
               A 1. cikk helyébe a következő szöveg lép:
               „1. cikk
               Tárgy és hatály
               E rendelet az 1831/2003/EK rendelet végrehajtásának részletes szabályait állapítja meg a közösségi referencialaboratórium (KRL) kötelezettségei és feladatai tekintetében.”
            
         
               2.
            
            
               A 2. cikk a következő h) és i) ponttal egészül ki:
               
                           „h)
                        
                        
                           a »sokanalites módszerek« olyan módszerek, amelyek a módszer alkalmazási körében meghatározott jellegzetes mátrixokban lévő egy vagy több anyag/hatóanyag egyedi vagy egy időben történő meghatározásához előírt elven alapulnak;
                        
                     
                           i)
                        
                        
                           a »referenciaszabvány« besorolási célra szánt tiszta, aktív hatóanyagot tartalmazó minta.”
                        
                     
         
               3.
            
            
               A 3. cikk helyébe a következő szöveg lép:
               „3. cikk
               Referenciaminták
               (1)   Bármely személynek, aki egy takarmány-adalékanyag engedélyezése vagy egy takarmány-adalékanyag új alkalmazása iránti kérelmet nyújt be az 1831/2003/EK rendelet 4. cikke (1) bekezdésének megfelelően, három referenciamintát kell küldenie olyan formában, ahogyan a kérelmező a takarmány-adalékanyagot forgalomba szándékozik hozni.
               A kérelmező továbbá az alábbiakat bocsátja a KRL rendelkezésére:
               
                           a)
                        
                        
                           tiszta, aktív hatóanyagokat tartalmazó referenciaszabványok azon takarmány-adalékanyagok esetében, amelyek:
                           
                                       —
                                    
                                    
                                       az 1831/2003/EK rendelet 6. cikke (1) bekezdésének d) pontjában említett, az állattenyésztésben alkalmazott adalékanyagok kategóriájába tartoznak, kivéve a mikroorganizmusokból álló vagy azokat tartalmazó takarmány-adalékanyagokat,
                                    
                                 
                                       —
                                    
                                    
                                       az 1831/2003/EK rendelet 6. cikke (1) bekezdésének e) pontjában említett kokcidiosztatikumok vagy hisztomonosztatikumok kategóriájába tartoznak,
                                    
                                 
                                       —
                                    
                                    
                                       a géntechnológiával módosított szervezetekből (GMO-k) álló, azokat tartalmazó vagy azokból előállított termékek forgalmazására vonatkozó közösségi jogszabályok hatálya alá tartoznak,
                                    
                                 
                                       —
                                    
                                    
                                       esetében maximális maradékanyag-határértékeket állapítottak meg a 2377/90/EGK tanácsi rendelet (4) I. vagy III. mellékletében, illetve az 1831/2003/EK rendeletben;
                                    
                                 
                     
                           b)
                        
                        
                           ha a kérelem mikroorganizmusokból álló vagy azokat tartalmazó takarmány-adalékanyagokra vonatkozik, egy a KRL-t felhatalmazó engedélyt arra, hogy hozzáférhessen a 429/2008/EK bizottsági rendelet (5) II. mellékletének 2.2.1.2. pontjában említett nemzetközileg elismert törzsgyűjteményben letétbe helyezett mikrobiális törzshöz, amennyiben ezt a KRL kéri.
                        
                     Amennyiben a kérelem az érzékszervi tulajdonságokat javító adalékanyagok kategóriájába és az 1831/2003/EK rendelet I. mellékletének 2.b) pontjában említett aromaanyagok funkcionális csoportjába tartozó takarmány-adalékanyagra vonatkozik, és az említett rendelet 10. cikke (2) bekezdésének hatálya alá tartozik, valamint egy csoportos kérelem részét képezi, a referenciamintáknak a csoporthoz tartozó valamennyi összetevőre/anyagra nézve reprezentatívnak kell lennie.
               (2)   A takarmány-adalékanyagok három referenciamintáját egy, a kérelmező által arra vonatkozóan tett írásbeli nyilatkozat kíséri, hogy a 4. cikk (1) bekezdésében előírt díjat lerótták.
               (3)   A kérelmező a takarmány-adalékanyagok engedélyezésének teljes ideje alatt gondoskodik a referenciaminták érvényességéről azáltal, hogy a lejárt referenciaminták helyett újakat bocsát a KRL rendelkezésére.
               A kérelmező a KRL kérésére a 2. cikkben meghatározottak alapján további referenciamintákat, referenciaszabványokat és takarmány- és/vagy élelmiszer-vizsgálati anyagokat nyújt be. A konzorciumban részt vevő nemzeti referencialaboratóriumok megalapozott kérésére és a 882/2004/EK rendelet 11., 32. és 33. cikkének sérelme nélkül a KRL további referenciamintákat, referenciaszabványokat és takarmány- és/vagy élelmiszer-vizsgálati anyagokat kérhet.
               (4)   Nem kell referenciamintákat kérni:
               
                           a)
                        
                        
                           az 1831/2003/EK rendelet 4. cikke (1) bekezdésének megfelelően benyújtott, más alkalmazásra már engedélyezett takarmány-adalékanyag új alkalmazásának engedélyezése iránti kérelem esetén, amennyiben korábban már nyújtottak be referenciamintákat a KRL-nek az anyag más alkalmazásával kapcsolatosan;
                        
                     
                           b)
                        
                        
                           az 1831/2003/EK rendelet 13. cikke (3) bekezdésének megfelelően benyújtott, már meglévő engedély módosítására irányuló kérelem esetén, amennyiben a javasolt módosítás nem függ össze a KRL-hez az érintett adalékanyag referenciamintájaként előzetesen beküldött adalékanyag jellemzőivel.
                        
                     
         
               4.
            
            
               A 4. cikk (1) bekezdésének helyébe a következő szöveg lép:
               „(1)   A KRL a kérelmezőnek a IV. mellékletben meghatározott díjtételeknek megfelelően díjat számít fel (a továbbiakban: díj).”
            
         
               5.
            
            
               Az 5. cikk a következőképpen módosul:
               
                           a)
                        
                        
                           Az (1) bekezdés helyébe a következő szöveg lép:
                           „(1)   A KRL – az 1831/2003/EK rendelet 8. cikkének (1) bekezdésében említettek szerint – az Európai Élelmiszerbiztonsági Hatóságnak (a továbbiakban: hatóság) minden egyes kérelem vagy minden egyes csoportos kérelem esetében az érvényes kérelem kézhezvételének és a díj megfizetésének időpontjától számított három hónapon belül teljes értékelési jelentést nyújt be.
                           Ha azonban a KRL úgy véli, hogy a kérelem nagyon összetett, ezt az időszakot további egy hónappal meghosszabbíthatja. A KRL tájékoztatja a Bizottságot, a hatóságot és a kérelmezőt, amennyiben az időszakot meghosszabbítja.
                           Az e bekezdésben előírt határidők a hatóság beleegyezésével ismételten meghosszabbíthatók, amennyiben a KRL olyan kiegészítő információkat kér, amelyeket az említett határidőkön belül a kérelmező nem tud benyújtani és/vagy a KRL nem tud értékelni.
                           A KRL értékelési jelentésének benyújtási határideje ugyanakkor nem lépi túl a hatóság véleményének benyújtására vonatkozóan az 1831/2003/EK rendelet 8. cikke (1) bekezdésében előírt határidőt.”
                        
                     
                           b)
                        
                        
                           A cikk a következő (3) és (4) bekezdéssel egészül ki:
                           „(3)   Az (1) bekezdésben előírt értékelési jelentést a KRL a Bizottság vagy a hatóság kérésére módosíthatja, ha:
                           
                                       a)
                                    
                                    
                                       a takarmány-adalékanyag forgalomba hozatalának feltételei a hatóságnak az 1831/2003/EK rendelet 8. cikke (3) bekezdésének a) pontja szerint megfogalmazott véleménye alapján eltérnek a kérelmező által eredetileg javasoltaktól;
                                    
                                 
                                       b)
                                    
                                    
                                       a kérelmező az analitikai módszerrel kapcsolatban kiegészítő információt nyújtott be a hatóságnak.
                                    
                                 (4)   Nem kell értékelési jelentést kérni:
                           
                                       a)
                                    
                                    
                                       egy takarmány-adalékanyag új alkalmazásának engedélyezése iránt az 1831/2003/EK rendelet 4. cikke (1) bekezdése értelmében benyújtott kérelmek esetében, amennyiben a takarmány-adalékanyag új alkalmazására vonatkozó, javasolt forgalomba hozatali feltételek a korábban a 429/2008/EK rendelet II. melléklete 2.6. pontjának megfelelően benyújtott analitikai módszer hatálya alá tartoznak és a KRL már értékelte őket;
                                    
                                 
                                       b)
                                    
                                    
                                       egy takarmány-adalékanyag új alkalmazásának engedélyezése iránt az 1831/2003/EK rendelet 13. cikke (3) bekezdése értelmében benyújtott kérelmek esetében, amennyiben a takarmány-adalékanyag új alkalmazására vonatkozó, javasolt forgalomba hozatali feltételek a korábban a 429/2008/EK rendelet II. melléklete 2.6. pontjának megfelelően benyújtott analitikai módszer hatálya alá tartoznak és a KRL már értékelte őket.
                                    
                                 A (4) bekezdéstől eltérően a Bizottság, a KRL vagy a hatóság a kérelemre vonatkozó indokolt tényezők alapján eldöntheti, hogy szükség van-e az analitikai módszerek újbóli értékelésére. Ilyen esetekben a KRL értesíti a kérelmezőt.”
                        
                     
         
               6.
            
            
               A 8. cikk a következő d) ponttal egészül ki:
               
                           „d)
                        
                        
                           amennyiben a KRL kéri, a kérelmező által a KRL-nek vagy a hatóságnak benyújtott kiegészítő adatokra vonatkozó értékelési jelentés módosításának benyújtása.”
                        
                     
         
               7.
            
            
               A 12. cikk (1) bekezdése a következő d) ponttal egészül ki:
               
                           „d)
                        
                        
                           a 429/2008/EK rendelet II. melléklete 2.6. pontjának megfelelően benyújtott analitikai módszerekre vonatkozó követelmények;”
                        
                     
         
               8.
            
            
               A II. melléklet helyébe e rendelet I. mellékletének szövege lép.
            
         
               9.
            
            
               A rendelet egy új IV. melléklettel egészül ki, amelynek szövegét e határozat II. melléklete tartalmazza.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. szeptember 25-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  HL L 59., 2005.3.5., 8. o.
   
      (3)  HL L 133., 2008.5.22., 1. o.
   
      (4)  HL L 224., 1990.8.18., 1. o
   
   
      (5)  HL L 133., 2008.5.22., 1. o.”
   
      I. MELLÉKLET
      
         
            „II. MELLÉKLET
            
               A közösségi referencialaboratóriumnak és a nemzeti referencialaboratóriumoknak a 6. cikk (2) bekezdésében említett konzorciuma
            
            KÖZÖSSÉGI REFERENCIALABORATÓRIUM
            Az Európai Bizottság Közös Kutatóközpontja. Etalonanyag- és Mérésügyi Intézet. Geel, Belgium.
            A TAGÁLLAMOK NEMZETI REFERENCIALABORATÓRIUMAI
            
               Belgique/België
            
            
                        —
                     
                     
                        Federaal Laboratorium voor de Voedselveiligheid Tervuren (FLVVT – FAVV).
                     
                  
                        —
                     
                     
                        Vlaamse Instelling voor Technologisch Onderzoek (VITO), Mol.
                     
                  
                        —
                     
                     
                        Centre wallon de Recherches agronomiques (CRA-W), Gembloux.
                     
                  
               Česká republika
            
            
                        —
                     
                     
                        Ústřední kontrolní a zkušební ústav zemědělský (ÚKZÚZ), Praha.
                     
                  
               Danmark
            
            
                        —
                     
                     
                        Plantedirektoratet, Laboratorium for Foder og Gødning, Lyngby.
                     
                  
               Deutschland
            
            
                        —
                     
                     
                        Schwerpunktlabor Futtermittel des Bayerischen Landesamtes für Gesundheit und Lebensmittelsicherheit (LGL), Oberschleißheim.
                     
                  
                        —
                     
                     
                        Landwirtschaftliches Untersuchungs- und Forschungsanstalt (LUFA) Speyer, Speyer.
                     
                  
                        —
                     
                     
                        Sächsische Landesanstalt für Landwirtschaft. Fachbereich 8 – Landwirtschaftliches Untersuchungswesen, Leipzig.
                     
                  
                        —
                     
                     
                        Thüringer Landesanstalt für Landwirtschaft (TLL). Abteilung Untersuchungswesen, Jena.
                     
                  
               Eesti
            
            
                        —
                     
                     
                        Põllumajandusuuringute Keskus (PMK). Jääkide ja saasteainete labor, Saku, Harjumaa.
                     
                  
                        —
                     
                     
                        Põllumajandusuuringute Keskus (PMK), Taimse materjali labor, Saku, Harjumaa.
                     
                  
               España
            
            
                        —
                     
                     
                        Laboratorio Arbitral Agroalimentario, Ministerio de Agricultura, Pesca y Alimentación, Madrid.
                     
                  
                        —
                     
                     
                        Laboratori Agroalimentari, Departament d’Agricultura, Ramaderia i Pesca, Generalitat de Catalunya, Cabrils.
                     
                  
               France
            
            
                        —
                     
                     
                        Laboratoire de Rennes, SCL L35, Service Commun des Laboratoires, Rennes.
                     
                  
               Ireland
            
            
                        —
                     
                     
                        The State Laboratory, Kildare.
                     
                  
               Italia
            
            
                        —
                     
                     
                        Istituto Superiore di Sanità. Dipartimento di Sanità alimentare ed animale, Roma.
                     
                  
                        —
                     
                     
                        Centro di referenza nazionale per la sorveglienza ed il controllo degli alimenti per gli animali (CReAA), Torino.
                     
                  
               Kypros
            
            
                        —
                     
                     
                        Feedingstuffs Analytical Laboratory, Department of Agriculture, Nicosia.
                     
                  
               Latvija
            
            
                        —
                     
                     
                        Valsts veterinārmedicīnas diagnostikas centrs (VVMDC), Riga.
                     
                  
               Lietuvos
            
            
                        —
                     
                     
                        Nacionalinis maisto ir veterinarijos rizikos vertinimo institutas, Vilnius.
                     
                  
               Luxembourg
            
            
                        —
                     
                     
                        Laboratoire de contrôle et d'essais – ASTA, Ettelbruck.
                     
                  
               Magyarország
            
            
                        —
                     
                     
                        Mezőgazdasági Szakigazgatási Hivatal Központ, Élelmiszer- és Takarmánybiztonsági Igazgatóság, Takarmányvizsgáló Nemzeti Referencialaboratórium, Budapest.
                     
                  
               Nederland
            
            
                        —
                     
                     
                        RIKILT- Instituut voor Voedselveiligheid, Wageningen.
                     
                  
                        —
                     
                     
                        Rijkinstituut voor Volksgezondheid en Milieu (RIVM), Bilthoven.
                     
                  
               Österreich
            
            
                        —
                     
                     
                        Österreichische Agentur für Gesundheit und Ernährungssicherheit (AGES), Wien.
                     
                  
               Polska
            
            
                        —
                     
                     
                        Instytut Zootechniki w Krakowie. Krajowe Laboratorium Pasz, Lublin.
                     
                  
                        —
                     
                     
                        Państwowy Instytut Weterynaryjny, Puławy.
                     
                  
               Portugal
            
            
                        —
                     
                     
                        Instituto Nacional dos Recursos Biológicos, I.P./Laboratório Nacional de Investigação Veterinária (INRB,IP/LNIV), Lisboa.
                     
                  
               Slovenija
            
            
                        —
                     
                     
                        Univerza v Ljubljani. Veterinarska fakulteta. Nacionalni veterinarski inštitut. Enota za patologijo prehrane in higieno okolja, Ljubljana.
                     
                  
                        —
                     
                     
                        Kmetijski inštitut Slovenije, Ljubljana.
                     
                  
               Slovensko
            
            
                        —
                     
                     
                        Skúšobné laboratórium - Oddelenie analýzy krmív, Ústredný kontrolný a skúšobný ústav poľnohospodársky, Bratislava.
                     
                  
               Suomi/Finland
            
            
                        —
                     
                     
                        Elintarviketurvallisuusvirasto/Livsmedelssäkerhetsverket (Evira), Helsinki/Helsingfors.
                     
                  
               Sverige
            
            
                        —
                     
                     
                        Foderavdelningen, Statens veterinärmedicinska anstalt (SVA), Uppsala.
                     
                  
               United Kingdom
            
            
                        —
                     
                     
                        The Laboratory of the Government Chemist, Teddington.
                     
                  AZ EFTA-TAGORSZÁGOK NEMZETI REFERENCIALABORATÓRIUMAI
            
               Norway
            
            
                        —
                     
                     
                        LabNett AS, Agricultural Chemistry Laboratory, Stjørdal.”
                     
                  
      
   
   
      II. MELLÉKLET
      
         
            „IV. MELLÉKLET
            
               A 4. CIKK (1) BEKEZDÉSÉBEN EMLÍTETT DÍJAK
            
            
               A díj összetétele
            
            A díjat az alábbi két összetevő alkotja:
            
                        1.
                     
                     
                        A díj első összetevője a KRL igazgatási költségeinek és a referenciaminták kezelésével összefüggő költségeknek a támogatását szolgálja. A díj első összetevője 2 000 EUR-t tesz ki.
                     
                  
                        2.
                     
                     
                        A második összetevő a tudományos értékeléssel és az értékelési jelentés elkészítésével megbízott referencialaboratórium költségeit hivatott támogatni. A díj második összetevője 4 000 EUR-t tesz ki.
                     
                  E két összetevőt a díjak kiszámításakor az alábbiak szerint alkalmazzák.
            
               Egy takarmány-adalékanyagnak az 1831/2003/EK rendelet szerinti engedélyezése iránti kérelme esetén felszámított díjak a kérelem típusa szerint.
            
            
                        1.
                     
                     
                        Új takarmány-adalékanyag engedélyezése (az 1831/2003/EK rendelet 4. cikkének (1) bekezdése):
                        Díj = 1. összetevő + 2. összetevő = 6 000 EUR
                     
                  
                        2.
                     
                     
                        Egy takarmány-adalékanyag új alkalmazásának engedélyezése (az 1831/2003/EK rendelet 4. cikkének (1) bekezdése):
                        
                                    —
                                 
                                 
                                    a 3. cikk (4) bekezdése a) pontjának és az 5. cikk (4) bekezdése a) pontjának alkalmazása esetén:
                                    Díj = 0 EUR
                                 
                              
                                    —
                                 
                                 
                                    ha csak a 3. cikk (4) bekezdésének a) pontja kerül alkalmazásra, akkor kizárólag a 2. összetevő alkalmazandó:
                                    Díj = 4 000 EUR
                                 
                              
                  
                        3.
                     
                     
                        Már engedélyezett takarmány-adalékanyag engedélyezése (az 1831/2003/EK rendelet 10. cikkének (2) bekezdése):
                        Díj = 1. összetevő + 2. összetevő = 6 000 EUR
                        
                                    —
                                 
                                 
                                    Egynél több, a takarmány-adalékanyagok ugyanazon kategóriájába, funkcionális csoportjába és – adott esetben – alosztályába tartozó takarmány-adalékanyagra vonatkozó, egyidejűleg benyújtott csoportos kérelem esetén (kivételt képeznek a vegyileg meghatározott aromaanyagok, az állattenyésztésben alkalmazott adalékanyagok, kokcidiosztatikumok és hisztomonosztatikumok), valamint ha a szóban forgó takarmány-adalékanyagok estében alkalmazott analitikai módszerek sokanalites módszerek, a díj a következőképpen számítandó:
                                    
                                                —
                                             
                                             
                                                Az első összetevőt meg kell szorozni a csoportot alkotó takarmány-adalékanyagok (n) számával:
                                                1. összetevő = (2 000 EUR x n) = N
                                             
                                          
                                                —
                                             
                                             
                                                A második összetevőt meg kell szorozni a KRL által értékelendő analitikai módszerek (m) számával:
                                                2. összetevő = (4 000 EUR x m) = M
                                             
                                          
                                                —
                                             
                                             
                                                A díjat a két összetevő összege alkotja:
                                                Díj = N + M
                                             
                                          
                              
                                    —
                                 
                                 
                                    Egynél több, vegyileg meghatározott anyagra vonatkozó, egyidejűleg benyújtott csoportos kérelem esetén, valamint ha a szóban forgó takarmány-adalékanyagok estében alkalmazott analitikai módszerek sokanalites módszerek, a díj a következőképpen számítandó:
                                    
                                                —
                                             
                                             
                                                Az első összetevőt meg kell szorozni a 3. cikk (1) bekezdésében meghatározottak szerint benyújtott referenciaminták számával (n):
                                                1. összetevő = (2 000 EUR x n) = N
                                             
                                          
                                                —
                                             
                                             
                                                A második összetevőt meg kell szorozni a KRL által értékelendő analitikai módszerek (m) számával:
                                                2. összetevő = (4 000 EUR x m) = M
                                             
                                          
                                                —
                                             
                                             
                                                A díjat a két összetevő összege alkotja:
                                                Díj = N + M
                                             
                                          
                              
                  
                        4.
                     
                     
                        Meglévő engedély módosítására irányuló kérelmek (az 1831/2003/EK rendelet 13. cikkének (3) bekezdése)
                        
                                    —
                                 
                                 
                                    a 3. cikk (4) bekezdésének b) pontja és az 5. cikk (4) bekezdésének b) pontja alkalmazása esetén:
                                    Díj = 0 EUR
                                 
                              
                                    —
                                 
                                 
                                    ha csak a 3. cikk (4) bekezdésének a) pontja kerül alkalmazásra, akkor kizárólag a 2. összetevő alkalmazandó:
                                    Díj = 4 000 EUR
                                 
                              
                  
                        5.
                     
                     
                        Takarmány-adalékanyag engedélyének megújítása (az 1831/2003/EK rendelet 14. cikke):
                        Díj = 4 000 EUR”